b'\n_START_ARTICLE_\nPaul Eugen Banciu\n_START_SECTION_\nEduca\xc8\x9bie, via\xc8\x9b\xc4\x83 profesional\xc4\x83\n_START_PARAGRAPH_\nN\xc4\x83scut la 30 noiembrie 1943 \xc3\xaen Boto\xc8\x99ani, urmeaz\xc4\x83 \xc8\x99i termin\xc4\x83 studii liceale la Hunedoara (promo\xc8\x9bia 1961). Urmeaz\xc4\x83 \xc8\x99i absolv\xc4\x83 Facultatea de Arte Plastice din Timi\xc8\x99oara (promo\xc8\x9bia 1964), respectiv Facultatea de Filosofie, Universitatea din Cluj-Napoca (promo\xc8\x9bia din 1974)._NEWLINE_Are o variat\xc4\x83 activitate redac\xc8\x9bional\xc4\x83 \xc8\x99i publicistic\xc4\x83 ca ziarist \xc8\x99i secretar general de redac\xc8\x9bie la ziarul Unirea din Alba Iulia; redactor \xc8\x99i secretar de redac\xc8\x9bie la revista Orizont din Timi\xc8\x99oara. Debutul publicistic s-a produs \xc3\xaen 1972 cu proz\xc4\x83 scurt\xc4\x83, fiind urmat\xc4\x83 de colabor\xc4\x83ri la revistele literare Orizont, Luceaf\xc4\x83rul, Contemporanul, Tribuna, Rom\xc3\xa2nia literar\xc4\x83, Cuv\xc3\xa2nt rom\xc3\xa2nesc, Transilvania, Orient Latin, \xc8\x99.a.m.d.. La sf\xc3\xa2r\xc8\x99itul carierei publice, a func\xc8\x9bionat ca director al Bibliotecii Jude\xc8\x9bene Timi\xc8\x99. Paul Eugen Banciu este membru al Uniunii Scriitorilor din Rom\xc3\xa2nia.'